Z A P I S N I K

3. sjednice Vijeća Mjesnog odbora „Marin Držić“
održane u petak, 13. kolovoza 2021.

u prostorijama Mjesnog odbora „Marin Držić“, Kruge 9, Zagreb,

s početkom u 17,00 sati
NAZOČNI ČLANOVI VIJEĆA: Domagoj Brekalo, Andrej Kajganić, Ivan Marić, Žana Počuča, Zlatko Ribarić, Zorislav Šubarić.
NENAZOČNI ČLANOVI VIJEĆA:  Edo Tanković.
Predsjedava: Andrej Kajganić, predsjednik Vijeća Mjesnog odbora „Marin Držić“.
Zapisnik vodi: Žana Počuča, članica Vijeća Mjesnog odbora „Marin Držić“.
       Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 3. sjednicu Vijeća Mjesnog odbora „Marin Držić“ i poziva članove Vijeća da prihvate zapisnik 2. sjednice Vijeća održane 8. srpnja 2021.
Vijeće jednoglasno prihvaća tekst zapisnika s 2. sjednice Vijeća.
Predsjednik predlaže nadopunu dnevnog reda sa dvije točke: Prijedlog zaključka o postavljanju betonskih kanalica za površinsku odvodnju oborinskih voda u ulici Njivice I. i Prijedlog Zaključka o imenovanju člana Vijeća Mjesnog odbora „Marin Držić“ u Školski odbor Osnovne škole Marin Držić.
 
Vijeće jednoglasno utvrđuje
D N E V N I  R E D
1. Prijedlog zaključka o mišljenju Vijeća Mjesnog odbora „Marin Držić“ o Prijedlogu odluke o izmjeni Odluke o naknadi članovima vijeća gradskih četvrti i vijeća mjesnih odbora
2. Prijedlog zaključka o postavljanju betonskih kanalica za površinsku odvodnju oborinskih voda u ulici Njivice I. 

3.   Prijedlog Zaključka o imenovanju člana Vijeća Mjesnog odbora „Marin Držić“ u 
      Školski odbor Osnovne škole Marin Držić
4.   Pitanja, prijedlozi i obavijesti

Ad 1.   Prijedlog zaključka o mišljenju Vijeća Mjesnog odbora „Marin Držić“ o Prijedlogu 
            odluke o izmjeni Odluke o naknadi članovima vijeća gradskih četvrti i vijeća mjesnih 
            odbora
Predsjednik informira nazočne o Prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora. Ukratko objašnjava promjene koje će proisteći iz ove Odluke, odnosno smanjivanje naknada i neisplata naknade u slučaju da predsjednik, potpredsjednik ili član nije sudjelovao ni na jednoj sjednici tijekom mjeseca. 
Predsjednik otvara raspravu. Nazočni nemaju dodatnih komentara na izneseno te predsjednik poziva na glasanje o ovoj točki i donošenje zaključka. 
Vijeće jednoglasno donosi

ZAKLJUČAK
o mišljenju Vijeća Mjesnog odbora „Marin Držić“ 

o Prijedlogu odluke o izmjeni Odluke o naknadi članovima vijeća gradskih četvrti 

i vijeća mjesnih odbora

Tekst zaključka se prilaže ovom zapisniku i njegov je sastavni dio.

Ad 2.   Prijedlog zaključka o postavljanju betonskih kanalica za površinsku odvodnju   

            oborinskih voda u ulici Njivice I. 
Predsjednik informira nazočne o predmetu rasprave i odlučivanja. 
Stanari ulice Njivice I. izrazili su brigu oko načina uređenja kolnika s obzirom da nije planirano postavljanje kanalica za odvodnju oborinskih voda. Kontaktirani su odgovorni za projekt te je dogovoren sastanak s glavnim projektantom u ponedjeljak 16. kolovoza. 2021. 

Dodatno, na zamolbu Predsjednika Vijeća Mjesnog odbora Andreja Kajganića, član Vijeća Domagoj Brekalo se susreo sa stanarom koji je pisao primjedbu vezano uz radove, kontaktirao Zagrebačke ceste te dodatno istražio mogućnosti postavljanja kanalica u sklopu radova u tijeku. S obzirom da je planirani završetak radova 27. kolovoza 2021. ima dovoljno vremena za slanje zahtjeva za postavljanje kanalica. 

Ostali članovi VMO slažu se da je važno napraviti rekonstrukciju na način da se osigura odgovarajuća odvodnja oborinskih voda, spriječi poplavljivanje kuća te izbjegnu potencijalni dodatni radovi i troškovi u slučaju da se kanalice postavljaju kasnije. Ističu da su u svim okolnim ulicama postavljene kanalice te da tako treba biti i u ulici Njivice I. Članovi su suglasni da se uvaži molba stanara i zahtjev proslijedi na daljnje postupanje. 

Predsjednik poziva nazočne da glasaju o prijedlogu zaključka o postavljanju kanalica. 

Vijeće jednoglasno donosi 

ZAKLJUČAK
o postavljanju betonskih kanalica za površinsku odvodnju oborinskih voda 

u ulici Njivice I.
Tekst zaključka se prilaže ovom zapisniku i njegov je sastavni dio.

Ad 3.   Prijedlog Zaključka o imenovanju člana Vijeća Mjesnog odbora „Marin Držić“ u 
      Školski odbor Osnovne škole Marin Držić
Predsjednik informira nazočne o pozivu za odabir članova školskih odbora. U okviru poziva, za osnovne škole na području mjesnog odbora, jednog člana predlaže se iz redova Vijeća Mjesnog odbora dok se ostala dva predstavnika osnivača tj. Grada Zagreba biraju putem javnog poziva. Predlaže da kao Predsjednik Mjesnog odbora bude i član Školskog odbora. 
Dodatno napominje da se svi zainteresirani koji zadovoljavaju propisane uvjete, mogu javiti na javni poziv u tijeku za preostala dva mjesta u Školskim odborima.
U raspravi sudjeluju: Domagoj Brekalo, Andrej Kajganić, Ivan Marić, Žana Počuča, Zlatko Ribarić, Zorislav Šubarić.
Predsjednik poziva na glasanje o iznesenom prijedlogu predstavnika vijeća mjesnog odbora u školskom odboru i donošenje zaključka. 

Vijeće jednoglasno podržava prijedlog i donosi

ZAKLJUČAK

o prijedlogu kandidata člana Vijeća Mjesnog odbora „Marin Držić“ za Školski odbor Osnovne škole Marin Držić
Tekst zaključka se prilaže ovom zapisniku i njegov je sastavni dio.

Ad 4.  Pitanja, prijedlozi i obavijesti  
Predsjednik otvara točku dnevnog reda Pitanja, prijedlozi i obavijesti te informira nazočne o upitima građana i aktualnostima od prethodnog sastanka. 
Predsjednik izvještava da je vezano uz dječji park u Nalješkovićevoj ulici, održan sastanak s roditeljima koji su dali primjedbu radi uklonjenih znakova zabrane za pse u parku te predložili obnovu oštećenog asfalta u parku. 
U raspravi sudjeluju: Domagoj Brekalo, Andrej Kajganić, Ivan Marić, Žana Počuča, Zlatko Ribarić, Zorislav Šubarić.

Zaključeno je da se postavljanje znakova zabrane za pse može zatražiti od Zrinjevca, a obnovu podloge, odnosno asfalta u parku moguće je zatražiti kroz stavku održavanja. 
Andrej Kajganić obavještava o zaprimljenoj primjedbi na neodvoženje krupnog otpada te ističe da će se taj problem riješiti na razini grada što je i iskomunicirano sa stanarom koji je primjedbu uputio.

Andrej Kajganić obavještava nazočne da je tražio, ali još nije zaprimio projektnu dokumentaciju koju je Vijeće zatražilo na prethodnoj sjednici, a vezano uz planirano uređenje parkinga Palić/Pile.

Zorislav Šubarić predlaže da, uz slanje svih materijala elektroničkom poštom, oni budu i isprintani za sjednice. Predsjednik uvažava zahtjev te će ubuduće materijali biti podijeljeni i u printanom obliku. 

Potaknuti raspravom o kanalicama i činjenicom da se za radove i njihov opseg saznaje tek kad započnu, vijećnici predlažu da Zagrebačke ceste podnose npr. 6-omjesečno izvješće o potrošenim sredstvima za održavanje cesta (Ribarić), da se Vijeću redovno dostavlja plan radova i njegovo izvršenje (Šubarić). Svi članovi se općenito slažu da bi od iznimne važnosti bilo da se Vijeće obavještava i bude upoznato sa svim stvarima koje se na njegovom području planiraju i provode. 
Sljedeća sjednica Vijeća okvirno je dogovoren za sredinu rujna.

Dovršeno u 18,30 sati.

KLASA: 026-02/21-002/1240
URBROJ: 251-06-11-1704-21-3

Zagreb, 13. kolovoza 2021.

         Zapisnik sastavila:                                                                  PREDSJEDNIK                                                                                                    

                                                                                        Vijeća Mjesnog odbora „Marin Držić“
    
Žana Počuča, v.r.                                                                 Andrej Kajganić, v.r.
Prilozi zapisnika
           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 3. sjednici 13. kolovoza 2021., donijelo je

Z A K LJ UČAK

o mišljenju Vijeća Mjesnog odbora „Marin Držić“ 

o Prijedlogu odluke o izmjeni Odluke o naknadi članovima vijeća gradskih četvrti 

i vijeća mjesnih odbora
1.  Vijeće Mjesnog odbora „Marin Držić“ daje pozitivno mišljenje o Prijedlogu odluke o izmjeni Odluke o naknadi članovima vijeća gradskih četvrti i vijeća mjesnih odbora.
       2.  Ovaj se zaključak upućuje Vijeću Gradske četvrti Trnje i Gradskom uredu za mjesnu    

      samoupravu, Zagreb, Ulica grada Vukovara 56 a.

Zagreb, 13. kolovoza 2021.

                                                                                                         PREDSJEDNIK

                                                                                         Vijeća Mjesnog odbora „Marin Držić“
                                                                                                        Andrej Kajganić, v.r.
           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 3. sjednici 13. kolovoza 2021., donijelo je

Z A K LJ UČAK

o postavljanju betonskih kanalica za površinsku odvodnju oborinskih voda 

u ulici Njivice I.
1.  Vijeće Mjesnog odbora „Marin Držić“ podržava zahtjev građana ulice Njivice I. i traži da se prilikom izvođenja radova na uređenju kolnika u ulici Njivice I., planiraju i postave betonske kanalice za površinsku odvodnju oborinskih voda.
       2.  Ovaj se zaključak upućuje Vijeću Gradske četvrti Trnje i Gradskom uredu za mjesnu    

      samoupravu, Zagreb, Ulica grada Vukovara 56 a.

Zagreb, 13. kolovoza 2021.

                                                                                                         PREDSJEDNIK

                                                                                         Vijeća Mjesnog odbora „Marin Držić“
                                                                                                        Andrej Kajganić, v.r.

           Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 3. sjednici 13. kolovoza 2021., donijelo je

Z A K LJ UČAK

o prijedlogu kandidata člana Vijeća Mjesnog odbora „Marin Držić“ za Školski odbor Osnovne škole Marin Držić
1. Vijeće Mjesnog odbora „Marin Držić“ predlaže predsjednika Vijeća Mjesnog odbora „Marin Držić“ – Andreja Kajganića za kandidata za člana školskog odbora Osnovne škole Marin Držić .
       2.  Ovaj se zaključak upućuje Vijeću Gradske četvrti Trnje i Gradskom uredu za mjesnu    

      samoupravu, Zagreb, Ulica grada Vukovara 56 a.

                                                                                                         PREDSJEDNIK

                                                                                         Vijeća Mjesnog odbora „Marin Držić“
                                                                                                        Andrej Kajganić, v.r.

